CELEX: 62013CN0544
Language: hr
Date: 2013-10-21 00:00:00
Title: Predmet C-544/13: Zahtjev za prethodnu odluku koji je 21. listopada 2013. uputio Stockholms tingsrätt (Švedska) — Abcur AB protiv Apoteket Farmaci AB

18.1.2014   
            
            
               HR
            
            
               Službeni list Europske unije
            
            
               C 15/6
            
         Zahtjev za prethodnu odluku koji je 21. listopada 2013. uputio Stockholms tingsrätt (Švedska) — Abcur AB protiv Apoteket Farmaci AB
   (Predmet C-544/13)
   2014/C 15/08
   Jezik postupka: švedski
   
      Sud koji je uputio zahtjev
   
   Stockholms tingsrätt
   
      Stranke glavnog postupka
   
   
      Tužitelj: Abcur AB
   
      Tuženik: Apoteket Farmaci AB
   
      Prethodna pitanja
   
   
               1.
            
            
               Može li se na lijek za humanu primjenu, koji se izdaje samo na liječničku uputnicu i koristi samo u hitnim službama, za koji nadležno tijelo države članice nije dalo odobrenje za stavljanje u promet i za koji nije dano odobrenje u skladu s Uredbom (EEZ) br. 2309/93 (1), koji je pripremio subjekt kao onaj o kojemu je riječ u glavnom postupku i koji su naručile bolničke ustanove u okolnostima iz glavnog postupka, primijeniti jedno od izuzeća iz članka 3. točke 1. ili 2. Direktive 2001/83/EZ (2), osobito kada postoji drugi lijek koji sadrži istu aktivnu supstancu iste koncentracije i istog farmaceutskog oblika koji je dobio odobrenje za stavljanje u promet?
            
         
               2.
            
            
               Ako se na lijek za humanu primjenu, koji se izdaje samo na liječničku uputnicu, kao što je gorenavedeni u prvom pitanju, primjenjuje jedno od izuzeća iz članka 3. točke 1. ili 2., ili iz članka 5. stavka 1. Direktive 2001/83, treba li propise koji se odnose na oglašavanje lijekova smatrati neusklađenima ili su navedene mjere oglašavanja na koje se poziva u okviru glavnog postupka u skladu s Direktivom 2006/114/EZ (3)?
            
         
               3.
            
            
               Ako se odgovorom na drugo pitanje utvrdi da se primjenjuje Direktiva 2006/114, pod kojim načelnim uvjetima mjere koje razmatra Stockholms tingsrätt (to jest korištenje naziva proizvoda, kôda proizvoda i anatomsko, terapeutsko, kemijskog (ATC) kôda, primjena fiksne cijene za lijek, informiranje o lijeku iz Nacionalnog registra lijekova (NPL), dodjela NPL identifikatora lijeku, distribucija izrađenih monografija o lijeku, opskrba lijekom posredstvom elektroničke usluge naručivanja namijenjene zdravstvenim službama i slanje informacija o lijeku putem publikacije koju izdaje nacionalna profesionalna organizacija) predstavljaju oglašavanje u smislu navedene Direktive?
            
         
      (1)  Uredba Vijeća (EEZ-a) br. 2309/93 od 22. srpnja 1993. kojom se utvrđuju postupci Zajednice za odobravanje i nadzor lijekova za ljudsku i veterinarsku uporabu i kojom se osniva Europska agencija za ocjenu medicinskih proizvoda (SL L 214, str. 1.).
   
      (2)  Direktiva 2001/83/EZ Europskog parlamenta i Vijeća o zakoniku Zajednice o lijekovima za humanu primjenu (SL L 311, str. 67.) (SL, posebno izdanje na hrvatskom jeziku, poglavlje 13., svezak 56., str. 27.).
   
      (3)  Direktiva 2006/114/EZ Europskog parlamenta i Vijeća od 12. prosinca 2006. o zavaravajućem i komparativnom oglašavanju (SL L 376, str. 21.).